Greek Legal Document

Category: 371

Content:
54. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝ. ΥΠΗΡΕΣΙΩΝ Αριθ. Φ.7/14407 της 19 Οκτ./3 Νοεμ.  1970 (ΦΕΚ Β' 775) Περί του τρόπου αναγνωρίσεως και εξαγοράς προϋπηρεσιών. Έχοντες υπ' όψει: 1)Το Ν.Δ. 82/1969, άρθρ. 2 (ΦΕΚ 2/10.1.1969 τεύχ. Α'), 2)το Ν.Δ. 169/1969, άρθρ. 8 (ΦΕΚ 65/1969 τεύχ. Α'), αποφασίζομεν: 1.Χρόνος προϋπηρεσίας προσμετρηθείς δια την επανένταξιν των δημοσίων υπαλλήλων και υπαλλήλων Ν.Π.Δ.Δ., κατ' εφαρμογήν των διατάξεων των άρθρ. 3 και 18β του Νόμ. 4464/1965 και του άρθρ. 1 του Ν.Δ. 82/1969, αναγνωρίζεται ο χρόνος εν ασφαλίσει παρά τοις Οργανισμοίς Κοινωνικής Ασφαλίσεως αρμοδιότητος του Υπουργείου Κοινωνικών Υπηρεσιών, εις την ασφάλισιν των οποίων υπάγεται ο υπάλληλος κατά τον χρόνον υποβολής της περί αναγνωρίσεως αιτήσεως. 2.Η αναγνώρισις ενεργείται δι' αποφάσεως του Διοικητικού Συμβουλίου του Οργανισμού ή άλλου αρμοδίου δια την απονομήν της παροχής οργάνου, κατόπιν αιτήσεως του ησφαλισμένου και καταβολής εις τον φορέα ασφαλίσεως, δι' άπαντα τον αναγνωρισθησόμενον χρόνον, προσθέτων μηνιαίων εισφορών ίσων προς το άθροισμα των κατά τον χρόνον υποβολής της αιτήσεως ισχυουσών υπέρ του φορέως εισφορών ησφαλισμένου και εργοδότου, όπου υφίστανται τοιαύται και υπολογιζομένων επί του καταβαλλομένου, κατά τον αυτόν χρόνον, μισθού, προσηυξημένον κατά τα τυχόν, επιδόματα πολυετούς υπηρεσίας και ευδοκίμου παραμονής εν τω αυτώ βαθμώ (τριετιών). Το κατά τα άνω προς εξαγοράν ποσόν καταβάλλεται παρά του ησφαλισμένου εφ' άπαξ εντός δυο μηνών από της κοινοποιήσεως εις αυτόν της περί αναγνωρίσεως αποφάσεως. 3.Αιτήσει του ησφαλισμένου, η εξαγορά δύναται να γίνη και δια καταβολής, δι' άπαντα τον αναγνωρισθησόμενον χρόνον, προσθέτων μηνιαίων εισφορών παρακρατουμένων κατά μήνα παρά της μισθοδοτούσης τον ησφαλισμένον υπηρεσίας και αποδιδομένων εις τον φορέα ασφαλίσεως ομού μετά των τρεχουσών εισφορών. Εις την περίπτωσιν ταύτην αι πρόσθετοι μηνιαίαι εισφοραί δεν δύναται να είναι κατώτεροι του αθροίσματος των κατά τον χρόνον της παρακρατήσεώς του ισχυουσών εισφορών ησφαλισμένου και εργοδότου, όπου προβλέπονται τοιαύται, υπολογιζομένων επί του ισχύοντος κατά τον αυτόν χρόνον μισθού, προσηυξημένου κατά τα τυχόν επιδόματα πολυετούς υπηρεσίας και ευδοκίμου παραμονής εν τω αυτώ βαθμώ (τριετιών). 4.Αι εν παρ. 2 και 3 πρόσθετοι μηνιαίαι εισφοραί εν ουδεμιά περιπτώσει δύναται να υπολείπωνται του ποσού του αντιστοιχούντος εις το 15% προκειμένου περί αναγνωρίσεως προϋπηρεσίας δια την παροχήν κυρίας συντάξεως, ή το 6%, προκειμένου περί αναγνωρίσεως προϋπηρεσίας δια την παροχήν επικουρικής συντάξεως ή το 5%, προκειμένου περί αναγνωρίσεως προϋπηρεσίας δια την παροχήν προνοίας (εφ' άπαξ), του μισθού του αιτούντος την αναγνώρισιν και εξαγοράν προϋπηρεσίας, προσηυξημένου κατά τα τυχόν επιδόματα πολυετούς υπηρεσίας και ευδοκίμου παραμονής εν τω αυτώ βαθμώ. Επίσης εν ουδεμιά περιπτώσει καταβάλλεται σύνταξις ή εφ' άπαξ παροχή άνευ ολοσχερούς εξοφλήσεως της εκ της αναγνωρίσεως οφειλής. 5.Τα εν παρ. 1 έως 4 δεν εφαρμόζωνται εφ' όσον βάσει προϊσχυουσών διατάξεων προβλέπεται αναγνώρισις και εξαγορά προϋπηρεσίας περί ης η παρ. 1 της παρούσης, υπό ευνοϊκωτέρους όρους. 6.Προκειμένου ειδικώς περί των ενταγέντων ή διορισθέντων εις θέσεις του Δημοσίου, των οποίων η παρά τω Δημοσίω προϋπηρεσία εκτάκτου υπαλλήλου αναγνωρίζεται, κατά την κειμένην συνταξιοδοτικήν νομοθεσίαν, ως συντάξιμος εκ του Δημοσίου Ταμείου, αι οφειλαί αυτών προς το Ταμείον Προνοίας Δημοσίων Υπαλλήλων και το Ταμείον Αρωγής Υπαλλήλων Αρμοδιότητος Υπουργείου Οικονομικών, λόγω αναγνωρίσεως χρόνου υπηρεσίας, κατά τας διατάξεις της παρούσης, εξοφλούνται δι' υποχρεωτικής μεταφοράς εις τα Ταμεία ταύτα των υπέρ αυτών καταβληθεισών μέχρι της ισχύος της παρούσης, εις το Ίδρυμα Κοινωνικών Ασφαλίσεων εισφορών ησφαλισμένου και εργοδότου Κλάδου συντάξεως και κατά την κάτωθι αναλογίαν: α)Εις το Ταμείον Προνοίας Δημοσίων Υπαλλήλων κατά ποσοστόν 43,75%. β)Εις το Μετοχικόν Ταμείον Πολιτικών Υπαλλήλων κατά ποσοστόν 12, 50%. γ)Εις το Ταμείον Αρωγής Υπαλλήλων Αρμοδιότητος Υπουργείου Οικονομικών κατά ποσοστόν 43,75%. Η μεταφορά των εισφορών ενεργείται τη αιτήσει του ενδιαφερομένου ησφαλισμένου ή των προμνησθέντων Ταμείων εντός δυο μηνών από της υποβολής της αιτήσεως, δια καταθέσεως παρά τη Εθνική Τραπέζη της Ελλάδος υπό του Ιδρύματος Κοινωνικών Ασφαλίσεων, εις πίστωσιν εκάστου Ταμείου, της προσηκούσης αυτώ, συμφώνως τω προηγουμένω εδαφίω, ισοπόσου εις χρήμα αναλογίας, κεχωρισμένως δι' έκαστον ησφαλισμένον. Η κατάθεσις του ποσού και ο αριθμός λογαριασμού γνωστοποιούνται υπό της Υπηρεσίας του Ι.Κ.Α. εγγράφως εις το οικείον Ταμείον και τον ενδιαφερόμενον ησφαλισμένον. Άμα τη πραγματοποιήσει της μεταφοράς του ατομικού λογαριασμού εκάστου ησφαλισμένου δια  της  κατά τας  προηγουμένας παραγράφους  καταθέ(Αντί της σελ. 70,801) Σελ. 70,801(α) Τεύχος 522 - Σελ. 17 Ίδρυμα Κοινωνικών Ασφαλίσεων 15Β.Β.α.54 σεως του αντιτίμου των εισφορών, θεωρείται λελυμένη η προς το Ι.Κ.Α. ασφαλιστική σχέσις, τα δε οικεία βιβλιάρια ασφαλίσεως επιστρέφονται υποχρεωτικώς υπό του κατόχου. 7.Οφειλαί των εν παρ. 6 υπαλλήλων προς το Ταμείον Προνοίας Δημοσίων Υπαλλήλων, το Μετοχικόν Ταμείον Πολιτικών Υπαλλήλων και το Ταμείον Αρωγής Υπαλλήλων αρμοδιότητος του Υπουργείου Οικονομικών, απονέμουσαι μετά την απόδοσιν αυτοίς υπό του Ι.Κ.Α. των εισφορών, εξοφλούνται, κατά τα οριζόμενα εν παρ. 2 και 3 της παρούσης. Δια της υπ' αριθ. 7/2639 της 8 Αυγ./11 Σεπτ. 1972 (ΦΕΚ Β' 696) ομοίας αποφάσεως, ωρίσθη ότι όπου εν τη παρούση αναφέρεται το Ταμείον Αρωγής Υπαλλήλων αρμοδιότητος Υπ. Οικονομικών νοείται το οικείον Ταμείον Αρωγής ή, εν ελλείψει τοιούτου, το αντίστοιχον Επικουρικόν Ταμείον, εις ο τυγχάνει ησφαλισμένος ο Δημόσιος Υπάλληλος. Βλ. και απόφ. 21/5424/1973 (κατωτ. αριθ. 58). Η παρούσα δημοσιευθήτω δια της Εφημερίδος της Κυβερνήσεως.